કેનેડાસ્થિત મારા પુત્રતુલ્ય ભત્રીજા મુનિશ મુસાના માર્ગદર્શન અને સંચાલન હેઠળ મે, 2007થી મેં William’s Tales શીર્ષકે Bilingual (દ્વિભાષી) બ્લોગ શરૂ કર્યો હતો. છએક વર્ષના આ સમયગાળામાં મેં મૂળ અંગ્રેજી તથા ગુજરાતી અને પરસ્પર અનુવાદિત એવા કુલ્લે મળીને સાડા ત્રણસો જેટલા આર્ટિકલ વિવિધ સાહિત્યપ્રકારોમાં પ્રકાશિત કર્યા છે, જેને અકલ્પનીય એવો વિશ્વભરમાંથી બહોળો વાંચકવર્ગ તો પ્રાપ્ત થયો જ છે; અને માત્ર એટલું જ નહિ, હું કેટલાય નેટર અને બ્લોગર ભાઈબહેનોના આપ્તજન સમાન બની ગયો છું.